**Zápisnica č. 2/2022 z mimoriadneho zasadnutia VV SZVM**

**konaného dňa 11.02.2022**

Prítomní: Marián Jung, Juraj Kubíček, Jaroslav Baláž st., Ladislav Herbanský, Miroslav Bazinský, Ľubica Majerčíková, Marián Majerčík, Vladimír Slaný

Ospravedlnení: Ingrid Bošková, Mário Lamy, Rasťo Čulík, Michal Jankovič

Hostia: Jaroslav Baláž ml.

Program:

1. Privítanie prítomných, overenie funkčnosti pripojenia a oboznámenie s hlavným bodom programom
2. Výzva na predkladanie žiadostí o poskytnutie príspevku na modernizáciu, rekonštrukciu a budovanie športovej infraštruktúry
3. Diskusia – rôzne
4. Uznesenia
5. Záver
6. Predseda VV SZVM Marián Jung privítal všetkých prítomných, overil technickú funkčnosť on-line pripojenia prítomných a oboznámil ich s programom VVSZVM.
7. V tomto bode predseda klubu informoval prítomných o možnosti opätovného zapojenia sa do výzvy na čerpanie finančných prostriedkoch z SOVŠ. Marián Jung vysvetlil prítomným, že je to v podstate krkolomný termín, nakoľko projekty je potrebné predložiť do konca februára prostredníctvom elektronického formulára a zároveň je potrebné zrealizovať aj verejné obstarávanie alebo prieskum trhu. SOVŠ sa do 15.marca 2022 vyjadrí, ktoré projekty podporia, pričom minimálna čiastka musí byť na 10 000,- euro.
8. Prítomní členovia diskutovali o možnosti zapojenia sa do tejto výzvy, rozprávali sa o možnosti vybudovania nájazdu do vody pre lode v areáli Divokej vody v Čunove, ale vzhľadom na náročnosť vybavenia všetkých povolení, nie je možné stihnúť vybaviť všetky povolenia do termínu podávania projektov.

Diskutovalo sa aj o možnosti zakúpenia viacerých lodí pre deti, ktoré budú končiť v kategóriách Formuly Future, no prítomní členovia VV SZVM sa zhodli, že to tiež do stanoveného termínu predkladania projektov nevieme zvládnuť.

Na záver diskusie sa všetci prítomní dohodli, že sa rozpošle táto výzva všetkým klubom SZVM, nakoľko je možnosť, aby sa do tejto výzvy SOVŠ zapojili aj jednotlivé kluby, ktoré sú zaregistrované samostatne.

1. Uznesenia:

VV SZVM berie na vedomie:

* Informáciu o možnosti zapojenia sa do výzvy vyhlásenej SOVŠ

VV SZVM schvaľuje a ukladá:

* Oboznámenie s výzvou všetkým klubom SZVM

Termín: ihneď Zodpovedný: predseda VV SZVM

1. Na záver predseda VV SZVM poďakoval všetkým prítomným za účasť a ukončil On-line rokovanie.

Predseda VV SZVM : Marián Jung

Zapisovateľ: Mgr. Ľubica Majerčíková

Overovateľ: Juraj Kubíček